PÄÄSTEAMET

Raua 2 | 10124 Tallinn

17.02.2025

PRETENSIOON

Päästeamet (edaspidi:Hankija), on riigihanke 248132, Magamiskottide ja välivoodite ostmine minikonkursi 286213, Välivoodite ostmise minikonkursiga, ostnud välivoodeid, koguses 13200 välivoodit.

Hindamiskriteeriumiteks on 60% toote hind ja 40% kiirem tarneaeg, **ehk et tingimustega on Hankija erakordselt suurt rõhku pannud kiirele tarnele.**

10.12.2024 on Hankija informeerinud hanke tulemustest:  
Tunnistada edukaks Transmitter OÜ (11219457) poolt minikonkursile esitatud pakkumus  
Transmitter OÜ – pakkumusele omistati kokku 80,40 väärtuspunkti (pakkumuse maksumusele 40,40 väärtuspunkti, tarneajale 40 väärtuspunkti);

OÜ A2K Sport – pakkumusele omistati kokku 64,73 väärtuspunkti (pakkumuse maksumusele 60 väärtuspunkti, tarneajale 4,73 väärtuspunkti).

Tebenõude korras saadud info alusel olid tulemused:  
Transmitter OÜ: Ühiku hind 40,2 eur(arvestuslik), tarneaeg 13 päeva (Hankija info)

A2K Sport OÜ: Ühiku hind 30,3 eur, tarneaeg 110 päeva

Vastavalt on Transmitter OÜ pakkumuse maksumus 40,4 eur x13200 = 533280 eurot  
A2K Sport OÜ pakkumuse maksumus 30,3 eur x 13200 = 399960 eur

**Ehk et kiirema tarne eest maksab Hankija 133320 eurot rohkem**

Oma pakkumises märkis OÜ A2K Sport tarneajaks esimesele tarnele 1600 välivoodit 60 päeva ja iga järgneva 20 päeva möödudes 1600 välivoodit.  
Hankija märkis oma teates 18.11.24, et selline tarneaeg pole aktsepteeritav ja palus märkida kogu hankes oleva koguse tarneaja.  
25.11.24 täpsustasime lõplikuks tarneajaks 110 päeva

Kuna minikonkursi võitja tarneaeg oli erakordselt ebatõenäoline, informeerisime Hankijat oma kahtlustest, et võitja märkis ebareaalse tarneaja teadlikult, et saada minikonkursi võiduks vajalikud maksimumpunktid. Ehk et pakkuja on esitanud oma pakkumise dokumentides valeandmeid, mis oleks olnud eelduseks pakkuja eemaldamiseks konkursilt.   
  
Hankija vastusest lähtus, et hankija ei pea täiendavat tarneaja õigsuse kontrolli vajalikuks.

Minikonkursiga ostetavast kogusest on Transmitter OÜ tarninud:  
24.01. 2025 – 2352 välivoodit – 39 päeva üle tähtaja

30.01.2025 – 2352 välivoodit – 45 päeva üle tähtaja

06.02.2025 – 2352 välivoodit – 52 päeva üle tähtaja  
Siiani on tarnimata 6144 välivoodit  
NB: üle tähtaja päevade arv arvestatud eeldusel, et leping on sõlmitud 7 päeva peale minikonkursi tulemuste teavitamist, s.o 17.12.2024

Hankija on oma tingimustega määranud tarneajaks kogu minikonkursiga ostetava koguse tarne aja, aga isegi kui arvestada tegelikke tarneaegu, peaks Hankija lepingu järgselt nõudma Tarnijalt leppetrahve 0,2% päevas järgnevalt

1. Tarne 39 päeva x 2352 x 40,2eur x 0,2% = 7374,90 eur
2. Tarne 45 päeva x 2352 x 40,2eur x 0,2% = 8509,50 eur
3. Tarne 52 päeva x 2352 x 40,2eur x 0,2% = 9833,20 eur

Tarnimata 6144 välivoodit 63 päeva (seisuga 17.02.25) x 6144 x 40,2 x 0,2% = 31120,74 eur

Seega oleks Hankija nõue 14.02.2025 seisuga Transmitter OÜ vastu 56838,34 eur + km

Arvestades, et minikonkursi võitja, Transmitter OÜ teadliku valeandmete esitamise tulemusel on Hankija kulud 133320 eurot kõrgemad, kui oleks OÜ A2K Sport pakkumus ja A2K Sport on saanud sellega märkimisväärse majandusliku kahju ning lähtuvalt hankelepingu p 9.8 sätestatule, soovime jõuda Päästeametiga kokkuleppele Transmitter OÜ-lt nõutava lepingujärgse trahvi osalises jagamises.

* Päästeamet on ebamõistlikult kõrgelt hinnanud kiiret tarneaega, mis eeldab kiire tarne tähtsust hankijale.
* Päästeamet pole hinnanud adekvaatselt pakkumiste tarneaegasid, võimaldades valeandmete esitamist.
* Päästeamet pole reageerinud vihjetele hanke võitja ebareaalse tarneaja kohta.

Loodame teie mõistvale suhtumisele vältimaks juriidilisi vaidlusi või ajakirjanduse kaasamist

**P.s. Juhul, kui minu arvestused on mingis osas valed, palun sellest koheselt informeerida**

Lugupidamisega

Kaupo Koplus

Juhatuse liige